ครั้งแรกกับแฟชั่นโชว์ชุดชั้นในสุดอลังการ เปิดตัวอย่างยิ่งใหญ่ด้วยเหล่าเซเลบริตี้ชื่อดังมากมาย [Advertorial]
แน่นอนว่าคริสตัลที่เจิดจรัสนั้นควรค่าแก่สตรีที่งดงาม และเมื่อคริสตัลที่สวยงามอยู่บนเรือนร่างของสตรี ก็ยิ่งเพิ่มความงามและน่ามองมากยิ่งขึ้น ล่าสุดเมื่อแบรนด์ Swarovski จับมือกับ The Mall Group Lingerie Salon เนรมิตแฟชั่นโชว์สุดอลังการครั้งแรกบนคริสตัลเธียเตอร์ กับคอลเล็กชันพิเศษ LOVE IS โดยได้แบรนด์ชุดชั้นในชั้นนำ ได้แก่ Wacoal BSC Lingerie ELLE Lingerie Guy Laroche และ Morgan ณ เอ็มควอเทียร์ ศูนย์การค้าชั้นนำของประเทศไทย ภายในเธียเตอร์ถูกตกแต่งไปด้วยคริสตัลจาก Swarovski กว่า 20 ล้านเม็ด ที่ส่งตรงมาจากออสเตรีย เพื่อคริสตัลเธียเตอร์แห่งแรกของประเทศไทยคอลเล็กชันชุดชั้นใน LOVE IS คือการตีความนิยามรักผ่านชุดชั้นในสุดพิเศษจาก 5 แบรนด์ชั้นนำอย่าง Wacoal BSC Lingerie ELLE Lingerie Guy Laroche และ Morgan โดยมีเรื่องราวความรักหลากมุมมองจากแต่ละแบรนด์ตามสไตล์ที่ชัดเจน โดยแฟชั่นโชว์ในงานได้เหล่าเซเลบริตี้ 5 คน 5 สไตล์ มาเป็นตัวแทนความรัก 5 รูปแบบ ทั้งความเห็นอกเห็นใจ ความศรัทธา ความหลงใหล ความสับสน หรือแม้แต่ความเสียสละ ซึ่งได้รับแรงบันดาลใจมาจากความรักในวรรณกรรมคลาสสิก 5 เรื่องGuy Laroche – LOVE IS CONFUSIONความสับสนและวุ่นวายที่เกิดจากความซับซ้อนของอารมณ์ในความรัก จากเรื่อง มาดามบัตเตอร์ฟลาย (Madame Butterfly) ประพันธ์โดย จาโกโม ปุชชีนี เรื่องราวว่าด้วยโศกนาฏกรรมจากความรักระหว่างเกอิชาสาวชาวญี่ปุ่นกับนายทหารเรือชาวอเมริกัน โดยได้ดาราสาวอย่าง ขวัญ-อุษามณี ไวทยานนท์ มาเป็นตัวแทนของเกอิชาที่สวมชุดชั้นใน โดยมีศิลปะการพับกระดาษแบบโอริกามิและการมัดปมเงื่อนมิซุฮิกิ และยังมีผีเสื้อที่ประดับด้วยคริสตัลจาก Swarovski ที่เป็นตัวแทนของความรักอันยิ่งใหญ่ของมาดามบัตเตอร์ฟลาย BSC Lingerie – LOVE IS FAITHวรรณคดีไทยสุดคลาสสิกอย่าง มัทนะพาธา (พระราชนิพนธ์ในรัชกาลที่ 6) ก็ถูกนำมาเล่าผ่านคอลเล็กชันของ BSC Lingerie – LOVE IS FAITH โดยได้ พลอย-เฌอมาลย์ บุญยศักดิ์ ดาราสาวสุดสตรองมาเป็นตัวกลางในเรื่องราวรักแท้ของ มัทนา นางฟ้าแสนสวยที่ถูกสาปให้เป็นดอกกุหลาบจนกว่าจะได้พบกับความรักที่แท้จริงจากมนุษย์ คอลเล็กชันนี้จึงดึงเอาจิตใจอันแข็งแกร่งมั่นคงของผู้หญิง ถ่ายทอดผ่านรูปทรงของดอกกุหลาบ สร้างความเย้ายวนด้วยกลีบกุหลาบและหนามอันแหลมคมด้วยสีดำและแดง อีกทั้งยังมีดีเทลที่ประดับตกแต่งด้วยคริสตัล Swarovski สีแดงสการ์เล็ตที่เป็นสีออกใหม่ล่าสุด ELLE Lingerie – LOVE IS PASSIONไอซ์-อภิษฎา เครือคงคา เดินเฉิดฉายออกมาท่ามกลางความงดงามของหญิงสาวตัวแทนหงส์ขาว ที่ได้แรงบันดาลใจหลักมาจากเรื่อง Swan Lake กับความรักเหนือกาลเวลาของเจ้าหญิงโอเด็ต ที่ถูกสาปให้เป็นหงส์ขาวที่สามารถกลับเป็นมนุษย์ได้แค่ตอนกลางคืน และความรักนิรันดร์เท่านั้นที่จะสามารถทำลายคำสาปนี้ได้ คอร์เซ็ตบราที่อ่อนหวาน ระบายลูกไม้อันบอบบางที่ได้แรงบันดาลใจจากบัลเลต์ พร้อมความเลอค่าและสง่างามด้วยคริสตัล Swarovski หลากรูปทรงหรูหรา รวมทั้งสีที่มีทั้งพาสเทลรวมไปถึงโทนดำเพื่อเพิ่มเสน่ห์น่าค้นหามากขึ้น Morgan – LOVE IS SACRIFICE ความปรารถนาในความรักที่ต้องแลกมาด้วยความเสียสละ คือรักแท้ที่ไร้เงื่อนไข เหมือนดั่งเจ้าหญิงเงือกน้อย แอเรียล ในเรื่อง The Little Mermaid ที่ยอมเสียเสียงอันไพเราะแลกกับการที่จะได้ขา เพียงแค่อยากไปค้นหารักแท้จากเจ้าชาย เอมมี่-มรกต แสงทวีป เดินออกมาพร้อมเปล่งเสียงอันทรงพลังในเพลง Part of Your World เพื่อตอกย้ำความปรารถนาในความรัก ในชุดจาก Morgan ที่รังสรรค์ด้วยผ้าลูกไม้สวยหรู ผ้าซาตินอิตาเลียน และความโปร่งเบาของผ้าออร์แกนซาและชีฟอง ปักตกแต่งด้วยคริสตัลจาก Swarovski วิบวับล้อไฟดั่งคลื่นกระทบแสง ที่โดดเด่นสำหรับคอลเล็กชันนี้คือสี Crystal Silver Night Metallic Gold และที่ขาดไม่ได้เกี่ยวกับท้องทะเลคือ Crystal Pearl Wacoal – LOVE IS COMPASSION โรงอุปรากร Paris Opera House เป็นสถานที่เกิดความรักอันยิ่งใหญ่ในเรื่อง The Phantom of the Opera ความเห็นอกเห็นใจของนักร้องโอเปราสาวชื่อ คริสทีน ที่มีให้กับ แฟนท่อม ผู้ลึกลับของโรงละครโอเปรา คอลเล็กชันนี้จึงถูกผสมผสานทั้งความลึกลับและเสน่ห์เย้ายวน ด้วยความงามจากสถาปัตยกรรมแบบปารีสที่งดงาม ศิลปะแบบบาโรก และการตกแต่งภายในจากโอเปราเฮาส์ โดยได้ตัวแม่อย่าง ลูกเกด-เมทินี กิ่งโพยม มาเป็นตัวแทนความสวยงาม ที่โดดเด่นดุจรูปปั้นที่สวมชุดชั้นในแสนงดงามสีทอง พร้อมเจิดจรัสด้วยดีเทลความงามของคริสตัล Swarovski ที่มีรูปทรงเหมาะกับศิลปะแบบบาโรก ปิดท้ายทุกองค์ประกอบของเรื่องราวความรักด้วย มารีญา พูลเลิศลาภ ในชุดจัมป์สูทซีทรูปักประดับคริสตัลทั้งตัว พร้อมนกพิราบ 5 ตัวบินรายล้อมสื่อถึงเสรีภาพในความรัก นับว่าเป็นโชว์ชุดชั้นในที่มีคอนเซปต์ที่สมบูรณ์และมีความสวยงามที่โดดเด่น ใครที่พลาดโอกาสในการชมงานนี้ ยังสามารถไปหาดูได้ เพราะทางเดอะ มอลล์ กรุ๊ป ได้เนรมิต Crystal Walk-In Closet ป๊อปอัปสโตร์ที่รวบรวมคอลเล็กชันชุดชั้นในสุดพิเศษที่ประดับด้วยคริสตัลจาก Swarovski พร้อมวางจำหน่ายเฉพาะที่เอ็มโพเรียม เอ็มควอเทียร์ และสยามพารากอน ตลอดเดือนกุมภาพันธ์นี้พิเศษ รับฟรี Personalized Service by Swarovski เมื่อซื้อสินค้า LOVE IS Exclusive Collections ครบ 3000 บาทCrystal Walk-In Closet ป๊อปอัปสโตร์จะมีการจัดแสดงตามวัน เวลา และสถานที่ตามรายละเอียดดังนี้นอกจากนี้ยังมีความพิเศษใน Crystal Chamber ที่เอ็มโพเรียม เอ็มควอเทียร์ โดยมีการผสมผสานประกายคริสตัลกับเทคนิคคาไลโดสโคปสุดตระการตา ด้วยกระจกเงาสะท้อนแสงในมุมมองที่แตกต่าง ก่อเกิดเงาสะท้อนลวงตาไม่รู้จบ โดยสามารถลุ้นรับรางวัลพิเศษทุกสัปดาห์ เพียงโพสต์ภาพที่ถ่ายภายใน Crystal Chamber บนโซเชียลมีเดียของตนเอง พร้อมใส่แฮชแท็กของแคมเปญ #LOVEisSparkling
Swarovski จับมือกับ The Mall Group Lingerie Salon สร้างแฟชั่นโชว์สุดอลังการครั้งแรกบนคริสตัลเธียเตอร์สุดตระการตา ด้วยชุดชั้นในปักประดับคริสตัลคอลเล็กชันพิเศษ LOVE IS ที่ได้รับแรงบันดาลใจจากเรื่องราวความรัก 5 รูปแบบแฟชั่นโชว์ในงานได้เหล่าเซเลบริตี้ 5 คน 5 สไตล์ มาเป็นตัวแทนความรัก 5 รูปแบบ ทั้งความเห็นอกเห็นใจ ความศรัทธา ความหลงใหล ความสับสน หรือแม้แต่ความเสียสละ